## Odluka o općinskim porezima Općine Zadvarje

### NN 14/2002 (13.2.2002.), Odluka o općinskim porezima Općine Zadvarje

# OPĆINA ZADVARJE

367

Na teme­lju članka 24. Zakona o izmjenama i dopunama Za­kona o financira­nju
jedinica lokalne samouprave i uprave (»Narodne novine« broj: 59/01) i članka
16. Statuta Općine Zadvarje, Općinsko vijeće Općine Zadvarje na svojoj 7. sjednici
održanoj  13. studenoga 2001. godine,
donosi

## ODLUKU

### O OPĆINSKIM POREZIMA OPĆINE ZADVARJE

I. OPĆE ODREDBE

Članak 1.

Ovom Odlukom propisuju se
vrste, stope, visine, te način obračuna i plaća­nja poreza na području Općine
Zadvarje koji su vlastiti prihod Općine Zadvarje.

II. VRSTE POREZA

Članak 2.

Općinski porezi na području Općine Zadvarje su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na nekorištene poduzetničke nekretnine,

5. porez na neizgrađeno građevno zem­ljište,

6. porez na tvrtku ili naziv,

7. porez na korište­nje javnih površina.

Članak 3.

Za sve ove vrste poreza: prireza porezu na dohodak, poreza na potroš­nju,
poreza na kuće za odmor, poreza na nekorištene poduzetničke nekretnine, poreza
na neizgrađeno građevno zem­ljište, poreza na tvrtku ili naziv, poreza na
korište­nje javnih površina, utvrđuju se stope i visina poreza, te način
obračuna i plaća­nja.

1. Prirez porezu na dohodak

Članak 4.

Prirez porezu na dohodak
plaćaju fizičke osobe koje ostvaruju dohodak, a imaju prebivalište ili
uobičajeno boravište na području Općine Zadvarje.

Prirez porezu na dohodak
utvrđuje se po stopi od 1% za sve fizičke osobe obveznike prireza iz stavka 1.
ovog članka.

Članak 5.

Podaci o obračunatom i
uplaćenom prirezu porezu na dohodak na plaće, mirovine i druge dohotke od
nesamostalnog rada unose se u karticu poreza na dohodak od nesamostalnog rada.

2. Porez na potroš­nju

Članak 6.

Porez na potroš­nju plaća se
na potroš­nju alkoholnih pića, piva i bezalkoholnih pića.

Članak 7.

Obveznik poreza na potroš­nju
iz članka 6. ove Odluke jest svaka pravna i fizička osoba koja pruža ugostite­ljske
usluge.

Članak 8.

Osnovica za obračun poreza iz
članka 6. ove Odluke, jest prodajna cijena pića koje se proda u ugostite­ljskim
objektima bez poreza na promet ugostite­ljskih i turističkih usluga.

Članak 9.

Porez na potroš­nju
alkoholnih pića, piva i bezalkoholnih pića, plaća se po stopi od 3%.

Članak 10.

Porez na potroš­nju
alkoholnih pića, piva i bezalkoholnih pića obveznik poreza uračunava i plaća u
roku od pet dana po isteku tjedna na način propisan Zakonom o porezu na promet
proizvoda i usluga.

Obračunati porez iskazuje se
u evidencijama propisanima za obračun poreza na promet proizvoda  i usluga.

3. Porez na kuće za odmor

Članak 11.

Porez na kuće za odmor plaćaju pravne
i fizičke osobe koje su vlasnici kuća za odmor, a nalaze se na području
Općine Zadvarje.

Članak 12.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Kućom za odmor ne smatraju se gospodarstvene zgrade koje služe za
smještaj po­ljoprivrednih strojeva, oruđa ili drugog pribora.

Članak 13.

Porez na kuće za odmor plaća se po jednom četvornom metru korisne
površine kuće za odmor godiš­nje.

Članak 14.

Porez na kuće za odmor utvrđuje se u visini od 5 kuna po metru korisne
površine.

Članak 15.

Rješe­nje o razrezu poreza na kuće za odmor donosi nadležno tijelo za
utvrđiva­nje poreza – Porezna uprava, Ispostava Omiš.

Obveznici poreza na kuće za odmor moraju nadležnom poreznom tijelu
dostaviti podatke o kućama za odmor, koji se odnose na mjesto gdje se nalaze
objekti, te korisnu površinu objekta.

Podatke iz st. 2. ovog članka treba dostaviti do 31. ožujka godine za
koju se utvrđuje porez na kuće za odmor.

Porez na kuće za odmor plaća se u roku od 15 dana od dana dostave rješe­nja
o utvrđiva­nju tog poreza.

4. Porez na nekorištene poduzetničke nekretnine

Članak 16.

Porez na nekorištene poduzetničke nekretnine plaća pravna i fizička
osoba vlasnik nekretnine.

Članak 17.

Porez na nekorištene poduzetničke nekretnine plaća se na nekretnine
namije­njene obav­ljanju poduzetničke djelatnosti (pro­iz­vodni i drugi
poslovni prostori) koji se ne koriste, odnosno u kojima se ne obav­lja
djelatnost godinu dana.

Članak 18.

Osnovica za razrez poreza na
nekorištene poduzetničke nekretnine je korisna površina nekretnine izražena u
četvornim metrima.

Članak 19.

Porez na nekorištene
poduzetničke nekretnine plaća se 5 kuna po četvornom metru korisne površine
poduzetničke nekretnine.

Članak 20.

Podatke za nekorištene
poduzetničke nekretnine obveznici poreza dužni su Poreznoj upravi, Ispostavi
Omiš dostaviti najkasnije do 31. ožujka godine za koju se utvrđuje porez.

Porez na nekorištene poduzetničke nekretnine plaća se u roku od 15 dana
od dana dostave rješe­nja o utvrđiva­nju tog poreza.

5. Porez na neizgrađeno građevno zem­ljište

Članak 21.

Porez na neizgrađeno građevno zem­ljište plaćaju pravne i fizičke osobe
koje su vlasnici neizgrađenog građevnog zem­ljišta.

Članak 22.

Pod neizgrađenim građevnim zem­ljištem iz članka 21. ove Odluke smatra
se zem­ljište koje se nalazi unutar granica građev­nog područja nase­lja na
kojemu se u skladu s prostornim planom odnosno odgovarajućom odlukom, mogu
graditi građevine za stambene, poslovne i druge namjene, a na kojemu nije
izgrađena nikakva građevina.

Neizgrađenim građevnim zem­ljištem smatra se i zem­ljište na kojemu
postoji privremena građevina za čiju izgrad­nju nije potrebno odobre­nje za
grad­nju kao i zem­ljište na kojemu se nalaze ostaci nekadaš­nje građevine.

Članak 23.

Porez na neizgrađeno građevno zem­ljište plaća se 1 kunu po četvornom
metru neizgrađenoga građevnog zem­ljišta.

Članak 24.

Podatke o mjestu i veličini za neizgrađeno građevno zem­ljište obveznici
poreza dužni su Poreznoj upravi, Ispostavi Omiš dostaviti najkasnije do 31.
ožujka godine za koju se utvrđuje razrez poreza.

Porez na neizgrađeno građevno zem­ljište plaća se u roku od 15 dana od
dana dostave rješe­nja o utvrđiva­nju tog poreza.

Porez na neizgrađeno građevno zem­ljište je prihod općine na čijem se
području nalazi neizgrađeno građevno zem­ljište.

6. Porez na tvrtku ili naziv

Članak 25.

Porez na tvrtku ili naziv plaćaju godiš­nje pravne i fizičke osobe koje
su obveznici poreza na dobit ili poreza na dohodak i re­gistrirane su za obav­lja­nje
djelatnosti:

 1.  pravne osobe s područja industrije,
po­ljoprivrede, šumarstva, gradite­ljstva
i prometa                                                 200,00
kuna,

 2.  pravne osobe koje obav­ljaju promet
roba i usluga s područja trgovine              300,00
kuna,

 3. pravne osobe iz područja
ugostite­ljstva
i turizma                                                   400,00
kuna,

 4.  pravne osobe iz područja financija i
osigura­nja                                                500,00
kuna,

 5. komunalna javna
poduzeća                       300,00
kuna,

 6. obrtnička djelatnost
pravnih osoba            300,00 kuna,

 7. fizičke osobe koje
samostalno obav­ljaju
djelatnost:

      – samostalni ugostite­lji, trgovačke i
  zabavne rad­nje                                      200,00
kuna,

      – proizvodne i uslužne djelatnosti              100,00 kuna,

      – druge djelatnosti                                   200,00
kuna,

 8. poduzeća stambenih i
komunalnih
djelatnosti                                                200,00
kuna,

 9. stovarišta i
skladišta svih pravnih osoba     300,00
kuna,

10. ostale pravne
osobe                                300,00
kuna.

Članak 26.

Porez na tvrtku ili naziv prihod je općine na području koje je sjedište,
prebivalište ili uobičajeno boravište obveznika tog poreza.

Osobe iz članka 25. ove Odluke koje u svom sastavu imaju poslovne
jedinice (prodavaonice, pogone, radionice, prodajna mjesta) obveznici su poreza
na tvrtku za svaku poslovnu jedinicu.

Ako obveznik poreza na tvrku
u svom sastavu ima poslovne jedinice koje se nalaze na području druge općine,
porez na tvrtku za određenu poslovnu jedinicu prihod je općine na čijem se
području poslovna jedinica nalazi.

Članak 27.

Podatke za plaća­nje poreza
na tvrtku ili naziv obveznici poreza dužni su dostaviti Poreznoj upravi,
Ispostavi Omiš.

Porez na tvrtku ili naziv
plaća se u roku od 15 dana od dana dostave rješe­nja kojim je porez utvrđen.

Članak 28.

Obveznik poreza na tvrtku ili
naziv dužan je promjenu tvrtke ili naziva, i svaku drugu promjenu koja utječe
na visinu poreza, prijaviti nadležnoj poreznoj upravi u roku od 15 dana od
upisa u re­gistar, odnosno nastale promjene.

Ako se tvrtka tijekom godine
upiše u re­gistar, plaća razmjerni dio poreza na tvrtku ili naziv iz članka 25.
ove Odluke.

7. Porez na korište­nje javnih površina

Članak 29.

Porez na korište­nje javnih površina plaćaju pravne i fizičke osobe koje
koriste javne površine na području Općine Zadvarje, po četvornom metru
korištene javne površine kako slijedi:

– do 10 m˛ iznosi      600,00
kuna

– do 20 m˛ iznosi    1.200,00 kuna

– preko 20 m˛
iznosi           1.200,00 kuna + 10,00 kn

                                          za
svaki da­lj­nji metar četvorni.

Članak 30.

Pravne i fizičke osobe koje koriste javne površine porez za korište­nje
javnih površina plaćaju godiš­nje.

Porez na korište­nje javnih površina plaća se u roku od 15 dana od dana
dostave rješe­nja o razrezu istog od Porezne uprave, Ispostave Omiš.

III. PRIJELAZNE I ZAVRŠNE ODREDBE

Članak 31.

Pravne osobe, fizičke osobe, banke i druge financijske organizacije
dužne su na zahtjev nadležnog tijela dostaviti podatke, odnosno omogućiti uvid
u poslovne k­njige i evidencije zbog prikup­lja­nja podataka potrebnih za
utvrđiva­nje poreza.

Članak 32.

Nadzor nad obračunava­njem i
plaća­njem općinskih poreza Općine Zadvarje provode ovlašteni djelatnici
Porezne uprave, Ispostave Omiš.

Članak 33.

Kada obveznik poreza dospjeli
porez ne plaća u propisanom roku, porez se prisilno naplaćuje po odredbama o
prisilnoj naplati poreza prema Zakonu o porezu na dohodak.

Kod preplaćenog predujma
poreza primje­njuju se odredbe o povratu iz Zakona o porezu na dohodak.

Članak 34.

Ova Odluka stupa na snagu osmog dana od dana objave u Službenom glasniku
Općine Zadvarje.

Članak 35.

Danom stupa­nja na snagu ove Odluke prestaje važiti Odluka o općinskim
porezima Općine Zadvarje od 7. kolovoza 1998. (Službeni glasnik Općine Zadvarje
br.: 1/98).

Klasa: 410-01/01-01
Urbroj: 2155/4-01-01-07
Zadvarje, 13. studenoga 2001.

Predsjednik
Općinskog vijeća
**Tonći Čizmić,** v. r.

Odluka, NN 14/2002-367
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)